На основу члана 29. ст. 3, 4, и 5. Закона о високом образовању („Службени гласник РС“ брoj 76/2005, 100/2007) и члана 165. ст. 3 тач. 7 .Статута Високе школе Српске Православне Цркве за уметности и консервацију у Београду, Савет Високе школе Српске Православне Цркве за уметности и консервацију у Београду, на седници одржаној 26. јануара 2008. године, доноси следећи:

**ПРАВИЛНИК О УСЛОВИМА, НАЧИНУ ОРГАНИЗОВАЊА И ВРЕДНОВАЊА ДОБРОВОЉНОГ РАДА СТУДЕНАТА У ЛОКАЛНОЈ ЗАЈЕДНИЦИ**

**Члан 1.**

Овим Правилником се ближе урђују услови, начин организовања и вредновања добровољног рада студената Високе школе Српске Православне Цркве за уметности и консервацију у Београду (у даљем тексту: Висока школа).

**Члан 2.**

Добровољним радом студената сматра се сваки рад студената без накнаде, који организује Висока школа, а који се вреднује у систему високог образовања.

**Члан 3.**

Као добровољни рад студената у локалној заједници организованог од стране Високе школе на пројектима од значаја за локалну заједницу, нарочито се сматра:

1. харитативна делатност,

2. подршка старима,

3. подршка хендикепираним лицима и сл.

**Члан 4.**

Облике конкретног учешћа добровољног рада студената одређује предметни наставник

у складу са материјом предмета, потребама образовног процеса, могућностима Високе школе и интересовањима студената.

**Члан 5**

Предметни наставник води евиденцију о конкретним облицима добровољног рада студената,оствареним резултатима, као и начину и времену трајања.

**Члан 6.**

Предметни наставник је дужан да се, приликом давања одобрења за ангажовање студената у добровољном раду првенствено руководи значајем предлога пројекта за локалну заједницу и његовим доприносом образовању студента.

**Члан 7.**

Сваки предмет из студијског програма исказује се бројем EСПБ бодова, а обим студија изражава се збиром ЕСПБ бодова.

Збир од 60 EСПБ бодова одговара просечном укупном ангажовању студента у обиму 40-точасовне радне недеље током једне школске године.

Укупно ангажовање студента састоји се и од његовог добровољног рада у локалној заједници.

**Члан 8.**

Услове, начин организовања и вредновања добровољног рада, уређује Наставно уметничко – научно веће.

**Члан 9**.

Овај Правилник ступа на снагу осмог дана од дана оглашавања на огласној табли Високе школе.

 **Председник Савета,**